Twee dood na geveg in PtaArgieffoto: Nico Strydom Kapt. Colette Weilbach, woordvoerder van die polisie, het gesê ŉ geveg het Saterdagaand tussen twee groepe van verskillende informele nedersettings uitgebreek. “Twee mans van Lesotho, tussen 30 en 40 jaar oud, is tydens die geveg dood en nog ŉ man is ernstig beseer.” Volgens Weilbach is die beseerde man na ŉ nabygeleë hospitaal geneem vir behandeling. “Dit is nog nie duidelik wat tot die geveg tussen die twee groepe aanleiding gegee het nie.” Santi Steinmann, woordvoerder van Netcare 911, het gesê die voorval het in die Plastic View-informele nedersetting plaasgevind. Niemand is nog in hegtenis geneem in verband met die voorval nie.